മഹാരാഷ്ട്രയിലെ ആശുപത്രി ഐസിയുവില് തീപിടുത്തം 10 മരണം അഹമ്മദ് നഗര്: മഹാരാഷ്ട്രയിലെ അഹമ്മദ് നഗര് ജില്ലാ ആശുപത്രിയിലെ ഐസിയുവിലുണ്ടായ അഗ്നിബാധയില് പത്ത് രോഗികള് മരണപ്പെട്ടു. സംഭവസമയത്ത് 17 രോഗികള് ഐസിയുവിലുണ്ടായിരുന്നു. ഐസിയുവില് നിന്നും തൊട്ടടുത്ത വാര്ഡിലേക്കും തീപടര്ന്നു. അപകടത്തില് 13 രോഗികള്ക്ക് പൊള്ളലേറ്റതായാണ് വിവരം. കൊവിഡ് രോഗികളെ ചികിത്സിക്കുന്ന ഐസിയു വാര്ഡിലാണ് അഗ്നിബാധയുണ്ടായത്. പൊള്ളലേറ്റ് ചികിത്സയിലുള്ള ഒരാളുടെ നില ഗുരുതരമാണ്. മരണസംഖ്യ ഇനിയും ഉയര്ന്നേക്കാം എന്നാണ് വിവരം. ഐസിയുവില് നിന്നും രോഗികളെ സമീപത്തുള്ള മറ്റൊരു ആശുപത്രിയിലേക്ക് മാറ്റിയതായി അഹമ്മദ് നഗര് ജില്ലാ കളക്ടര് ഡോ.രാജേന്ദ്ര ബോസ്ലെ അറിയിച്ചു. അഗ്നിബാധയുടെ കാരണമെന്തെന്ന് വ്യക്തമല്ലെങ്കിലും ഷോര്ട്ട് സര്ക്യൂട്ടാണെന്നാണ് പ്രാഥമിക നിഗമനം. രാവിലെ 11 മണിയോടെയാണ് അഗ്നിബാധയുണ്ടായതെന്നാണ് അഹമ്മദ് നഗര് മുന്സിപ്പില് അധികൃതര് പറയുന്നത്.